นศ.บูรพาดับคาที่ ซิ่งบิ๊กไบค์อัดสิบล้อ
จุดสร้างรถไฟฟ้า อีกรายโจ๋นักบิด ซัดแบริเออร์เละ,รถจักรยานยนต์ซิ่งสยองคืนเดียวดับ 2 ศพ รายแรกเป็นนักศึกษาปี 3 ม.บูรพา ขี่บิ๊กไบค์มาบนถนนพหลโยธินขาออก แล้วพุ่งเข้าชนท้ายรถ 10 ล้อ บรรทุกโครงเหล็กประกอบกระเช้าก่อสร้างรถไฟฟ้าสายสีเขียว หมวกกันน็อกกระเด็นหลุดจากหัวดับคาที่ พยานยันก่อนชนบิ๊กไบค์ขี่ส่ายไปมาไม่ทราบสาเหตุ รายที่ 2 เป็นโจ๋ 15 แว้นมากับเพื่อนบนถนนกำแพงเพชร 6 ถึงทางโค้งรถเสียหลักไถลไปชนแท่งแบริเออร์ ร่างกระเด็นไปตกบนกองอิฐข้างทางเสียชีวิต,อุบัติเหตุสยองคืนเดียวมีผู้ขับขี่รถจักรยานยนต์เสียชีวิต 2 ศพ รายแรกเปิดเผยขึ้นเมื่อเวลา 02.00 น. วันที่ 2 ธ.ค. ร.ต.ท.ปณิภัค ศิลาโชติ รอง สว. (สอบสวน) สน.บางเขน รับแจ้งอุบัติเหตุรถ จยย.ชนท้ายรถบรรทุกเหล็กมีผู้เสียชีวิต บริเวณถนนพหลโยธินขาออก ฝั่งตรงข้ามกรมวิทยาศาสตร์ทหารบก ถนนพหลโยธิน แขวงลาดยาว เขตจตุจักร กทม. ไปตรวจสอบพร้อมแพทย์นิติเวช รพ.ภูมิพล และอาสามูลนิธิร่วมกตัญญู,ที่เกิดเหตุบนถนนพหลโยธินฝั่งขาออกมุ่งหน้าวงเวียนอนุสาวรีย์บางเขน ช่วงที่กำลังก่อสร้างรถไฟฟ้าสายสีเขียว ระหว่างสถานีกรมป่าไม้-บางบัว บนถนนฝั่งขวาสุดพบรถ จยย.บิ๊กไบค์ ยามาฮ่า อาร์ 15 สีน้ำเงิน-เทา ทะเบียน 7 กญ 20 กรุงเทพมหานคร พุ่งชนเสียบคาท้ายรถบรรทุกสิบล้ออีซูซุ ทะเบียน 51-8359 กรุงเทพมหานคร ของบริษัทอิตาเลียนไทย ดีเวล๊อปเมนต์ จำกัด บรรทุกเหล็กประกอบกระเช้ามาเต็มคัน ข้างกันพบศพนายธนกฤติ เล็กวงเดิม อายุ 21 ปี นักศึกษาปี 3 คณะภูมิสารสนเทศศาสตร์ มหาวิทยาลัยบูรพา อยู่เลขที่ 9/136 ถนนสุขาภิบาล 5 ซอย 72 แขวงออเงิน เขตสายไหม กทม. สภาพศพ นอนหงายจมเลือด สวมเสื้อยืดสีดำ กางเกงยีนส์ขาสั้น มีบาดแผลฉกรรจ์บริเวณหน้าผาก ใบหน้ายุบ หมวกกันน็อกแบบเต็มใบสีดำกระจกแตกกระจายตกอยู่ข้างศพ,ร.ต.ท.ปณิภัค ศิลาโชติ เผยว่า จากการสอบสวนพยานที่เห็นเหตุการณ์ทราบว่า บริเวณดังกล่าวอยู่ระหว่างการก่อสร้างรถไฟฟ้าสายสีเขียว วางกรวยจราจรและสัญญาณไฟปิดช่องทางขวาสุด 1 ช่องทางยาวประมาณ 200 เมตร ก่อนเกิดเหตุขณะที่คนงานก่อสร้างบริษัทอิตาเลียนไทยฯกำลังขับรถสิบล้อมาจอดเพื่อขนเหล็กประกอบกระเช้าลง นายธนกฤติผู้ตายขี่รถ จยย.บิ๊กไบค์ส่ายไปมาด้วยความเร็ว ก่อนพุ่งชนท้ายรถบรรทุกสิบล้ออย่างจังจนเสียชีวิต อย่างไรก็ตาม จะต้องสอบสวนผู้มีส่วนเกี่ยวข้อง ทั้งวิศวกร ผู้คุมงาน คนงาน และคนขับรถบรรทุก ว่า ติดตั้งสัญญาณไฟเตือนและไฟส่องสว่างถูกต้องหรือไม่ เบื้องต้นนำศพส่งนิติเวช รพ.ภูมิพล ให้ญาติมารับไปประกอบพิธีทางศาสนาต่อไป,คืนเดียวกัน เวลา 03.00 น. พ.ต.ต.สุเทพ ปานสีเส้ง สว. (สอบสวน) สน.ดอนเมือง รับแจ้งอุบัติเหตุรถ จยย.เสียหลักชนแท่งแบริเออร์มีผู้เสียชีวิต บริเวณถนนกำแพงเพชร 6 ใต้สถานีรถไฟฟ้า การเคหะ (สายสีแดงเข้ม) แขวงสีกัน เขตดอนเมือง กทม. ไปตรวจสอบพร้อมฝ่ายสืบสวน แพทย์นิติเวช รพ.ภูมิพล และอาสามูลนิธิร่วมกตัญญู ที่เกิดเหตุช่วงทางโค้งริมถนนกำแพงเพชร 6 มุ่งหน้าวัดหลักสี่ บริเวณกองอิฐริมถนนพบศพนายกิตติศักดิ์ วงศ์พูล อายุ 15 ปี สภาพศพนอนคว่ำหน้า สวมเสื้อยืดสีน้ำเงิน กางเกงขายาวสีดำ มีบาดแผลบริเวณศีรษะและตามลำตัว ห่างไปประมาณ 50 เมตร พบรถ จยย.ฮอนด้า เวฟ 110 สีน้ำเงิน-ขาว ทะเบียน 1 กจ 9585 นครสวรรค์ ล้มขวางถนนอยู่ ตรวจสอบที่เกิดเหตุพบรอยไถลบน พื้นถนนจนถึงขอบแท่งแบริเออร์ เจ้าหน้าที่จึงถ่ายรูปเก็บไว้เป็นหลักฐาน,พ.ต.ต.สุเทพ ปานสีเส้ง เผยว่า จากการสอบสวนเบื้องต้นทราบว่า ผู้ตายขี่รถ จยย.มากับเพื่อนอีกคัน มาจากวัดดอนเมืองมุ่งหน้าแยกหลักสี่ พอมาถึงจุดเกิดเหตุเป็นช่วงทางโค้ง รถ จยย.ที่นายกิตติศักดิ์ขี่มาด้วยความเร็ว เกิดเสียหลักรถไถลไปชนกับแท่งแบริเออร์อย่างแรง จนร่างของนายกิตติศักดิ์กระเด็นข้ามแท่งแบริเออร์ไปเสียชีวิตบริเวณกองอิฐริมถนน เบื้องต้นญาติไม่ติดใจสาเหตุการเสียชีวิต นำศพส่ง รพ.ภูมิพล ให้ญาติรับไปประกอบพิธีทางศาสนาต่อไป
รถจักรยานยนต์ซิ่งสยองคืนเดียวดับ 2 ศพ รายแรกเป็นนักศึกษาปี 3 ม.บูรพา ขี่บิ๊กไบค์มาบนถนนพหลโยธินขาออก แล้วพุ่งเข้าชนท้ายรถ 10 ล้อ บรรทุกโครงเหล็กประกอบกระเช้าก่อสร้างรถไฟฟ้าสายสีเขียว
บิ๊กไบค์,อุบัติเหตุ,รถชน,สิบล้อ,นักศึกษา